n_a

Naye yaalira muno, navutswa yaali nerisuuvira uwiiva yaali mulala kuvayayi vaaliho mulisiivula.

      Yaalola nuvulahi avalange vaduukiho avateeve. Mavosi vaaduuka, nayavavoolera kuli yaali naaveye ihale mamulala kuvo naavugula tsisiringi vudiku. Yaali musakulu mugeri muno. Yaavugula litimu navavoolera, "Lero waavugula tsisiringi alalola."

      Lwayaginga litimu yigulu, muyayi mulala mukiduma yaabivuka niyiiruka.

     Muyayi wiiruka niye waali niyiiva, nayasuuviraa musakulu tsana yetegekaa kumulasa. Avaliho mukiduma vatigala muuseko nivaseka ligali. Inyima hake vaalola naatuliye netsisiringi! Musakulu uyo yaavugula tsisiringi nuvusaangali.

   Mateva na Mativuli:

1. Usoomi mang'anaki?

 2. Nivaaha avo musakulu yalanga?

 3. Kigiraki yavalanga? 

4. Yaamala wayatsia madiku ganga? 

5. Nimang'anaki gaali inyima wayaatula?

 6. Musakulu uyo yaamanya ndi muyayi wiiva?

ANIIGOKE NA MAMA WEEVE

             Kale yaaliho mukeere mulala waali nakaana kakaana. Mukeere uyo yakagulika Aniigoke.

             Aniigoke yaali mukaana mulavu numunifu muno. Avayayi yanyingi veenya kumukwa. Namukaana uyo wayalolaa ava kuye mulahi, wayalolaa ava kuye mulahi.

           Yavugiirira vosi nivava avalina veeve. Mukeere Uyo yaali novoveereri ligali kigira siyaalolaa muyayi mulahi ulimuhira mba. Yaalira niyikuula navoola "Avaveeye Evologovo Aniigoke. Avaveeye Ivumavi Anilgoke, Avaveeye vigulu Anligoke na vaveeye 'lvukitsungu ivusuva Antu ivusuva Aniigoke. Yee, kukiri, yee, kukiri, kukiri kulola kuyaga, kukiri, kukiri vayayi.